kalixlouiis/myanmar-wikipedia-corpus huggingface dataset:
နောက်ဆုံးသစ်ရွက် ()သည် အို ဟင်နရီ၏ ၁၉၀၇ထုတ် 'အနားကွပ် မီးအိမ်နှင့် အခြားဇာတ်လမ်းများ' ပေါင်းချုပ်ထဲ၌ပါဝင်သော ဝတ္ထုတိုတစ်ပုဒ်ဖြစ်သည်။
အဆုတ်ရောင် ရောဂါ ကပ်ဆိုးဖြစ်ပွားနေသောကာလအတွင်း ဂရဲနစ်ချ် (ဂရင်းနစ်ဂျ်) ရွာတွင် ဇာတ်အိမ်တည်သည်။
ပန်းချီဆရာ အဖိုးအိုတစ်ဦးက အဆုတ်ရောင်ရောဂါဖြင့် သေအံ့ဆဲဆဲဖြစ်နေသော အိမ်နီးနားချင်း ပန်ချီဆရာမလေးတစ်ဦး၏ အသက်ကို အသက်ရှင်သန်စေရန် ဆန္ဒ(ရှင်သန်ချင်သည့် စိတ်) ကို ပြသပေးအပ်ရင်း ကယ်ဆယ်လိုက်သည့် ဇာတ်လမ်းဖြစ်သည်။
သူမသည် ပြတင်းပေါက်တစ်ခုမှနေ၍ အနားက နံရံတွင် တွယ်ကပ်ပေါက်နေသော စပျစ်နွယ်ပင် ပင်အိုကို မြင်ကာ ထိုအပင်မှာ နွေမှ ဆောင်းသို့ အကူးတွင် အရွက်များ ကြွေကျနေလေ၏။
နောက်ဆုံးသစ်ရွက် ကြွေလျှင် သူမလည်း သေဆုံးမည်ဟူသော အတွေးဝင်ရောက်ခဲ့သည်။
အရွက်များအားလုံး ကြွေခဲ့သော်လည်း နောက်ဆုံးသစ်ရွက်ကလေးတစ်ရွက်သည် ရက်အတန်ကြာသည်အထိ တည်ရှိနေခဲ့သည်။
ဤသို့ဖြင့် ထိုမိန်းကလေး၏ ကျန်းမာရေးမှာ တိုးတက်ကောင်းမွန်လာပြီး ဇာတ်လမ်းအဆုံးသတ်တွင် ဘဝ၌ ပြောင်မြောက်သော ပန်ချီကားတစ်ချပ်ကို ရေးဆွဲရန် အမြဲစိတ်ကူးရှိခဲ့သော်လည်း မအောင်မြင်သေးသည့် ပန်းချီဆရာ အဖိုးကြီးသည် စပျစ်အိုပင် တွယ်ကပ်နေသော နံရံ၌ တစ်ညတာ အချိန်သုံးကာ အစစ်နှင့်မခြား သစ်ရွက်တစ်ရွက်ကို ရေးဆွဲခဲ့သည်။
အကျိုးဆက်အနေဖြင့် ထိုအဖိုးအို အဆုတ်ယောင်ရောဂါ မိ၍ သေဆုံးခဲ့ရသည်။
ဇာတ်ကောင်များ ဆူး (ဆယူး) - သူငယ်ချင်းဖြစ်သူ ဂျွန်စီ နှင့်အတူနေသော ပန်ချီဆရာမလေး ဂျွန်စီ (ဂျော်န်စီ) - ဆူး၏ သူငယ်ချင်း ပန်ချီဆရာမ၊ အဆုတ်ရောင်ရောဂါ ခံစားရပြီး နောက်ဆုံးတွင် စပျစ်နွယ်ပင်က နောက်ဆုံးသစ်ရွက်ကြောင့် အသက်ရှင်ကျန်ခဲ့သူ။
ဘဲမန် - ပန်ချီဆရာအဖိုးအို၊ နောက်ဆုံးသစ်ရွက် ရေးဆွဲစဉ် သေဆုံးခဲ့ရသူ။
မှီငြမ်း ပုံဖော်မှုများ နောက်ဆုံးသစ်ရွက် ကို ပြဇာတ်၊ ရုပ်ရှင်များအဖြစ် မှီငြမ်း ပုံဖော်တင်ဆက်ခဲ့ကြသည်။
ထင်ရှားသော ရုပ်ရှင်ဇာတ်လမ်းတိုများမှာ : ၁၉၂၁က ထွက်ရှိသော Falling Leaves တွင် လုံးဝမှီငြမ်းခြင်းမဟုတ်ဘဲ သဘောအနည်းငယ်သာပါဝင်သည်။
၁၉၁၇ အသံတိတ်ရုပ်ရှင်ကို 'နောက်ဆုံးသစ်ရွက်' ဟု ပေးထားသည်။
Broadway Star Features မှ ထုတ်လုပ်သည်။
၁၉၅၂ တွင် အိုဟင်နရီ၏ ဝတ္ထုတို ငါးပုဒ်ကို O. Henry's Full House အမည်ဖြင့် ရုပ်ရှင်ရိုက်ကူး ထုတ်လုပ်ခဲ့ပြီး ယင်း၌ ဤဇာတ်လမ်းပါဝင်သည်။
ယင်းမှီငြမ်းရုပ်ရှင်တွင် ဇာတ်ကောင်သည် အမည်ပြောင်အားဖြင့် 'ဂျို' (Jo) ဖြစ်ပြီး ဆူဆန် (ဆူး) သည် ညီအမတော်စပ်သည်။
၁၉၃၈ တွင် ၂၄မိနစ်စာ ရုပ်ရှင်တစ်ခုကို ထုတ်လုပ် ရိုက်ကူးခဲ့ကြကာ ကုမ္ပဏီမှာ The Church of Jesus Christ of Latter-day Saints ဖြစ်၏။
၁၉၅၂ က ထွက်ရှိသော O. Henry's Full House ရုပ်ရှင် အတိုင်းပင်ဖြစ်သည်။
ဂျပန် အန်နီမေးရှင်း Paranoia Agent ၏ နဝမမြောက် 'Etc' ဇာတ်လမ်းတွဲတွင် ဤဇာတ်လမ်းက်ု ပုံဖော်ထားမှုရှိသည်။
၂၀၁၃ ဟင်ဒီရုပ်ရှင် Lootera သည်လည်း အကြမ်းဖျဉ်း အားဖြင့် နောက်ဆုံးသစ်ရွက် ကို မှီငြမ်းထားခြင်းဖြစ်သည်။
ပညာရှိသုံးဦး၏ လက်ဆောင် (သို့) မေ့ဂျိုင်းတို့၏ လက်ဆောင် () သည် အို ဟင်နရီ၏ ၁၉၀၅ တွင် ထုတ်ဝေခဲ့သော ဝတ္ထုတိုတစ်ပုဒ်ဖြစ်သည်။
ဇာတ်လမ်း၌ အိမ်ထောင်ပြုခါစ လင်ယောက်ျားနှင့် အမျိုးသမီးတို့သည် မရှိသလောက်သော ငွေကြေးဖြင့် ခရစ်စမတ်လက်ဆောင်ကို တစ်ဦးနှင့် တစ်ဦး မသိစေဘဲ လျှို့ဝှက်ဝယ်ယူပုံနှင့် ထိုလက်ဆောင်ပေးကြပုံကို ပုံဖော်တင်ပြထားသည်။
လက်ဆောင်ပေးခြင်းအကြောင်း ကိုယ်ကျင့်တရား သင်ခန်းစာတစ်ခုနှင့်အတူ တသသဖြစ်ဖွယ် စိတ်ကူးယဉ်ဇာတ်လမ်းတစ်ပုဒ်အဖြစ် ခရစ်စမတ်ကာလတွင် တင်ဆက်ပြသခြင်းများအတွက် မှီငြမ်းဖွယ်အဖြစ် အလွန်ရေပန်းစားသည့် ဇာတ်လမ်းမျိုးဖြစ်သည်။
ဇာတ်လမ်းနှင့် ရုတ်တရက်အံ့ဖွယ် ဇာတ်သိမ်း (twist ending) သည် ထင်ရှား၍ ဇာတ်သိမ်းသည် 'ရုတ်တရက် ဇာတ်ကိုလှည့်ပြောင်းပစ်သည့်' စာပေနည်းစနစ်တစ်ခုဖြစ်သော comic irony ရေးဖွဲ့ပုံ၏ စံပြတစ်ခုအဖြစ် မှတ်ယူကြသည်။
ဤဇာတ်လမ်းကို နယူးယောက် မဟတ္တန်အနီး အားဗင်းနေရာ လမ်းထောင့်ရှိ အစားအသောက်ပါရရှိသည့် ပိ(တ်စ်)ဘုံဆိုင် (ယာမကာဆိုင်) တွင် ရေးသားခဲ့သည်ဟု ဆိုကြသည်။
ဤဇာတ်လမ်းကို ကနဦး နယူးယောက် ဆန်းဒေးဝါးလ်ဒ် သတင်းစာတွင် "Gifts of the Magi" ခေါင်းစဉ်ဖြင့် ၁၉၀၅ ဒီဇင်ဘာ ၁၀ တွင် ထုတ်ဝေခဲ့ကြသည်။
၁၉၀၆ အို ဟင်နရီ၏ The Four Million (လေးသန်း) အမည်ရှိ ဝတ္ထုတိုပေါင်းချုပ်တွင်လည်း ပါရှိခဲ့သည်။
ဇာတ်လမ်းအကျဉ်း ဒဲလာဆိုသည့် အမျိုးသမီးလေး၌ တစ်ဒေါ်လာ ၈၇ ဆင့်သာ ရှိရာ သူမက ယောက်ျားဖြစ်သူ 'ဂျင်' အတွက် လက်ဆောင်ဝယ်ရန် ဖြစ်သည်။
ခရစ်စမတ်မတိုင်မီ ညနေ၌ လက်ဆောင်ကို ရှာဖွေခဲ့ရာတွင် အနီးနားက ဆံပင်ညှပ်သူ မဒမ် စော့ဖရောနီထံသို့ သူမ၏ ဆံပင်ကို ဒေါ်လာ (၂၀) ဖြင့်ရောင်းချ၍ ဂျင်၏ အိတ်ထည့် လက်ပတ်နာရီ ပလက်တီနမ်ကြိုးကို (၂၁) ဒေါ်လာဖြင့် ဝယ်ယူခဲ့သည်။
ထို့နောက် ဂျင်အတွက် အကောင်းဆုံးလက်ဆောင် ရခဲ့ပြီဟူ၍ စိတ်ကျေနပ်နေလေသည်။
ညရောက်သောအခါ ဒဲလာက ဆံပင်ရောင်း၍ လက်ဆောင်ဝယ်ခဲ့ကြောင်း ဝန်ခံပြောဆိုခဲ့သည်။
ဂျင်ကကလည်း သူ၏ လက်ဆောင်ကို ဒဲလာသို့ ပေးရာ ခေါင်း၌တွယ်သော 'ဘီး'စုံလိုက်ကလေး ဖြစ်နေ၏။
ဆံပင်မှာ အလွန်တိုသွားသောကြောင့် ထိုဘီးမှာ အသုံးမဝင်တော့ပေ။
ထို့နောက် ဒဲလာက ဂျင်ကို ဝယ်လာသော လက်ပတ်နာရီကြိုးကို ပြသရာ ဂျင်သည် မိန်းမဖြစ်သူအတွက် ဘီးဝယ်ရန် လက်ပတ်နာရီကို ရောင်းခဲ့ကြောင်း ပြောဆိုလေသည်။
ဂျင် နှင့် ဒဲလာတို့သည် တစ်ယောက်စီမျှ အသုံးပြု၍ မရသော လက်ဆောင်ပစ္စည်းများဖြင့် ဖြစ်နေကြသော်လည်း နောက်ဆုံးတွင် တစ်ဦးက တစ်ဦးအပေါ် မည်ရွေ့မည်မျှ မေတ္တာထားသက်ဝင်မှုကို ပြသချင်ခဲ့ကြကြောင်း နားလည်းသဘောပေါက်၍ ၎င်းတို့၏ အချစ်စစ်များသည် တန်ဖိုးဖြတ်မရကြောင်း သိမြင်သွားကြသည်။
ဇာတ်လမ်းအဆုံးသတ်တွင် ဇာတ်လမ်းပြောသူက သမ္မာကျမ်းလာ ပညာရှိသုံးဦးက မွေးကင်းစ ယေရှုခရစ်တော်ကို လက်ဆောင်ပေးပုံနှင့် ယခုဇာတ်လမ်းပါ တစ်ဦးနှင့်တစ်ဦး စွန့်လွှတ်၍ပေးသော မေတ္တာလက်ဆောင်ကို နှိုင်းယှဉ်ပြသထားသည်။
မှီငြမ်းပုံဖော်မှုများ ဤဇာတ်လမ်းကို မှီငြမ်းပုံဖော်တင်ဆက်သော ရုပ်ရှင်နှင့် အခြားသော မီဒီယာပုံစံများစွာရှိကြသည်။
ကိုးကား ပြင်ပလင့်ခ်များ External links "The Gift of the Magi" by O Henry O'Henry's "The Gift of the Magi":Common Core Exemplar from NEH's EDSITEment "The Gift of the Magi" study guide, teacher resources, themes, quotes။
-သံ၊၃၊၂၈၀-၃။
သံ၊မြန်၊၃၊၂၈၂-၅။
သံ၊ဋ္ဌ၊၃၊၃၀၁-၄။
သံ၊ဋီ၊၂၊၅၂၂-၅။
-သံယုတ္တနိကာယ၊ မဟာဝဂ္ဂသံယုတ္တ၊ ၁၀-အာနာပါနသံယုတ္တ၊ ၁-ဧကဓမ္မဝဂ္ဂ၊ ဒသမသုတ်။
ဘုရားရှင် ကိမိလမြို့ ဝါးတော၌ သီတင်းသုံးနေတော်မူစဉ် အရှင်အာနန္ဒာထေရ်၏ လျှောက်ထားချက်အရ အာနာပါနဿတိကို မဟပ္ဖလ, မဟာနိသံသ ဖြစ်အောင် ပွားများပုံအကျယ်ကို သတိပဋ္ဌာန်လေးပါးနှင့် ယှဉ်၍ အရှင်ကိမိလနှင့် အရှင်အာနန္ဒာထေရ်တို့အား ဘုရားရှင် ဟောတော်မူသည့်သုတ်။
-အံ၊၂၊၂၁၆။
အံ၊မြန်၊၂၊၂၇၁။
-အင်္ဂုတ္တရနိကာယ၊ ပဉ္စကနိပါတ၊ ပဉ္စမပဏ္ဏာသက၊ (၂၁)၁-ကိမိလဝဂ္ဂ၊ ပဌမသုတ်။
ဘုရားရှင် ကိမိလမြို့ ကျည်းပင်တောဝယ် သီတင်းသုံးနေတော်မူစဉ် အရှင်ကိမိလထေရ်၏ မေးလျှောက်ချက်အရ -သဒ္ဓမ္မသုံးဖြာ သာသနာတော် ကြာရှည်လေးမြင့် မတည့်တံ့ခြင်းအကြောင်း ငါးပါးနှင့် တည်တံ့ခြင်းအကြောင်း ငါးပါးတို့ကို ဘုရားရှင် ဟောတော်မူသည့်သုတ်။
-အံ၊၂၊၂၉၈-၉။
အံ၊မြန်၊၂၊၃၈၄။
အံ၊ဋ္ဌ၊၃၊၁၀၉။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၄-ဒေဝတာဝဂ္ဂ၊ ဒသမသုတ်။
အထက်သုတ်အတိုင်း အရှင်ကိမိလထေရ်၏ လျှောက်ထားချက်အရ -သဒ္ဓမ္မ သုံးဖြာ သာသနာတော် ကြာရှည်စွာမတည်ခြင်း၏အကြောင်း ၆-ပါးနှင့် သဒ္ဓမ္မသုံးဖြာ သာသနာတော် ကြာရှည်လေးမြင့် တည်တံ့ခြင်းအကြောင်း ၆-ပါးတို့ကို အကျယ်ဟောတော်မူသည့်သုတ်။
-အံ၊၂၊၄၆၀-၁။
အံ၊မြန်၊၂၊၅၈၁-၂။
-အင်္ဂုတ္တရနိကာယ၊ သတ္တကနိပါတ၊ ၆-အဗျာကတဝဂ္ဂ၊ ဆဋ္ဌသုတ်။
အထက်သုတ်များအတိုင်း အရှင်ကိမိလထေရ်၏ လျှောက်ထားချက်အရ -သဒ္ဓမ္မသုံးဖြာ သာသနာတော် ကြာရှည်လေးမြင့် မတည်တံ့ခြင်းအကြောင်း ၇-ပါးနှင့် ကြာရှည်လေးမြင့် တည်တံ့ခြင်း ၇-ပါးတို့ကို ဘုရားရှင် ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိမိလသုတ် သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် အသျှင်ကိမိလမထေရ်အား သူတော်ကောင်းတရား ကြာမြင့်စွာ မတည်တံ့နိုင်သော အကြောင်းအထောက်အပံ့နှင့် သူတော်ကောင်းတရား ကြာမြင့်စွာတည်တံ့နိုင်သော အကြောင်းအထောက်အပံ့ကို ဟောကြားတော်မူခဲ့သည်။
ကိမိလသုတ် အခါတပါး၌ မြတ်စွာဘုရားသည် ကိမိမလမြို့ ကျည်းပင်တော၌ (သီတင်းသုံး) နေတော်မူ၏။
ထိုအခါ အသျှင်ကိမိလထေရ်သည် မြတ်စွာဘုရားထံသို့ ချဉ်းကပ်၍ ရိုသေစွာရှိခိုးပြီးလျှင် တခုသော နေရာ၌ ထိုင်လျက် မြတ်စွာဘုရားအား - “အသျှင်ဘုရား မြတ်စွာဘုရား ပရိနိဗ္ဗာန်စံယူတော် မူသည်ရှိသော် သူတော်ကောင်းတရား ကြာမြင့်စွာ မတည်တံ့နိုင်သော အကြောင်းအထောက်အပံ့ကား အဘယ်ပါနည်း” ဟု လျှောက်၏။
“ကိမိလ မြတ်စွာဘုရား ပရိနိဗ္ဗာန်စံယူတော်မူသည်ရှိသော် ဤသာသနာတော်၌ ရဟန်း ရဟန်းမိန်းမ ဥပါသကာ ဥပါသိကာမတို့သည် - မြတ်စွာဘုရား၌ ရိုသေမှု၊ တုပ်ဝပ်မှု မရှိကုန်မူ၍ နေကြကုန်၏။
တရား၌ ရိုသေမှု၊ တုပ်ဝပ်မှု မရှိကုန်မူ၍ နေကြကုန်၏။
သံဃာ၌ ရိုသေမှု၊ တုပ်ဝပ်မှု မရှိကုန်မူ၍ နေကြကုန်၏။
သီလ သိက္ခာ၌ ရိုသေမှု၊ တုပ်ဝပ်မှု မရှိကုန်မူ၍ နေကြကုန်၏။
အချင်းချင်း ရိုသေမှု၊ တုပ်ဝပ်မှု မရှိကုန်မူ၍ နေကြကုန်၏။
ကိမိလ မြတ်စွာဘုရား ပရိနိဗ္ဗာန်စံယူတော်မူသည်ရှိသော် သူတော်ကောင်းတရား ကြာမြင့်စွာ မတည်တံ့နိုင်သော အကြောင်းအထောက်အပံ့ကား ဤသည်ပင်တည်း” ဟု (မိန့်တော်မူ၏)။
“အသျှင်ဘုရား မြတ်စွာဘုရား ပရိနိဗ္ဗာန်စံယူတော် မူသည်ရှိသော် သူတော်ကောင်းတရား ကြာမြင့်စွာ တည်တံ့နိုင်သော အကြောင်းအထောက်အပံ့ကား အဘယ်ပါနည်း” ဟု လျှောက်၏။
“ကိမိလ မြတ်စွာဘုရား ပရိနိဗ္ဗာန်စံယူတော်မူသည်ရှိသော် ဤသာသနာတော်၌ ရဟန်း ရဟန်းမိန်းမ ဥပါသကာ ဥပါသိကာမတို့သည် - မြတ်စွဘုရား၌ ရိုသေမှု တုပ်ဝပ်မှု ရှိကုန်၍ နေကြကုန်၏။
တရား၌ ရိုသေမှု တုပ်ဝပ်မှု ရှိကုန်၍ နေကြကုန်၏။
သံဃာ၌ ရိုသေမှု တုပ်ဝပ်မှု ရှိကုန်၍ နေကြကုန်၏။
သီလ သိက္ခာ၌ ရိုသေမှု တုပ်ဝပ်မှု ရှိကုန်၍ နေကြကုန်၏။
အချင်းချင်း ရိုသေမှု တုပ်ဝပ်မှု ရှိကုန်၍ နေကြကုန်၏။
ကိမိလ မြတ်စွာဘုရား ပရိနိဗ္ဗာန်စံယူတော်မူသည်ရှိသော် သူတော်ကောင်းတရား ကြာမြင့်စွာ တည်တံ့နိုင်သော အကြောင်းအထောက်အပံ့ကား ဤသည်ပင်တည်း” ဟု (မိန့်တော်မူ၏)။
-အံ၊၂၊၂၁၉။
အံ၊မြန်၊၂၊၂၇၆။
အံ၊ဋ္ဌ၊၃၊၇၈။
အံ၊ဋီ၊၃၊၇၇-၈။
-အင်္ဂုတ္တရနိကာယ၊ ပဉ္စကနိပါတ၊ ပဉ္စမပဏ္ဏာသက၊ (၂၁)၁-ကိမိလဝဂ္ဂ၊ နဝမသုတ်။
သီချင်းသံဖြင့် တရားဟောသောပုဂ္ဂိုလ်၏ အပြစ်ငါးပါးတို့ကို ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဂီတဿရသုတ် သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် ရှည်စွာသော သီချင်းသံဖြင့် တရားဟောသော ပုဂ္ဂိုလ်၏ အပြစ်ငါးမျိုးတို့ကို ဟောကြားတော်မူခဲ့သည်။
ဂီတဿရသုတ် ရဟန်းတို့ ရှည်စွာသော သီချင်းသံဖြင့် တရားဟောသော ပုဂ္ဂိုလ်၏ အပြစ်တို့သည် ဤငါးမျိုးတို့တည်း။
အဘယ်ငါးမျိုးနည်းဟူမူ - မိမိကိုယ်တိုင်လည်း ထိုအသံ၌ စွဲမက်၏။
သူတပါးတို့သည်လည်း ထိုအသံ၌ စွဲမက်ကုန်၏။
“ငါတို့ သီချင်းဆိုသကဲ့သို့ ထို့အတူ သာကီဝင်မင်းသား ဘုရားသားတော် ရဟန်းတို့သည် သီချင်းဆိုကုန်၏” ဟု လူဒါယကာတို့သည် ကဲ့ရဲ့ကုန်၏။
အသံပြုပြင်ခြင်းကို အလိုရှိသော ရဟန်းအား သမာဓိပျက်စီးခြင်း ဖြစ်၏။
နောင်လာနောက်သားသည် အတုလိုက်၏။
ရဟန်းတို့ ရှည်စွာသော သီချင်းသံဖြင့် တရားဟောသော ပုဂ္ဂိုလ်တို့၏ အပြစ်တို့သည် ဤငါးမျိုးတို့တည်း ဟု (မိန့်တော်မူ၏)။
အံ၊မြန်၊၂၊၂၇၂။
-အင်္ဂုတ္တရနိကာယ၊ ပဉ္စကနိပါတ၊ ပဉ္စမပဏ္ဏာသက၊ (၂၁)၁-ကိမိလဝဂ္ဂ၊ ဒုတိယသုတ်။
တရားနာခြင်းကြောင့် ရရှိခံစားနိုင်သော အကျိုးငါးပါးကို ရဟန်းတို့အား ဘုရားရှင် ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဓမ္မဿဝနသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် တရားနာခြင်း၏ အာနသင် ငါးမျိုးတို့ကို ဟောကြားတာ်မူခဲ့သည်။
ဓမ္မဿဝနသုတ် ရဟန်းတို့ တရားနာခြင်း၌ အာနိသင်တို့သည် ဤငါးမျိုးတို့တည်း။
အဘယ်ငါးမျိုးတို့နည်းဟူမူ - မကြားဘူးသည်ကို ကြားနာရ၏။
ကြားဘူးသည်ကို ဖြူစင်စေ၏။
ယုံမှားမှုကို ကူးမြောက်နိုင်၏။
အယူကို ဖြောင့်မတ်စွာ ပြုနိုင်၏။
ထိုသူ၏ စိတ်သည် ကြည်လင်၏။
ရဟန်းတို့ တရားနာခြင်း၏ အာနိသင်တို့သည် ဤငါးမျိုးတို့တည်းဟု (မိန့်တော်မူ၏)။
(၉)သုတ် ရှိပါသည်။
-သံယုတ္တနိကာယ၊ သဠာယတနဝဂ္ဂသံယုတ္တ၊ ၉-အသင်္ခတသံယုတ္တ၊ ၁-ပဌမဝဂ္ဂ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ် “သဒ္ဓါအစရှိသော ဗိုလ်ငါးပါးတို့သည် “အသင်္ခတဂါမိမဂ္ဂ”ဖြစ်ပုံ အစရှိသော သာဝကတို့၏ အကျိုးစီးပွားကို လိုလားတော်မူသောဘုရားရှင်က ဟောတော်မူအပ်ပြီ။
နောင်အခါ နောင်တရမှု မဖြစ်ရလေအောင် ရုက္ခမူလ, သုညာဂါရတို့၌ အားထုတ်ကြကုန်”ဟု ရဟန်းတို့အား ဘုရားရှင်ကိုယ်တော်တိုင် အနုသာသနီပေးတော်မူပုံကို ပြဆိုသည့်သုတ်။
-သံ၊၃၊၄၂-၄၃။
သံ၊မြန်၊၃၊၄၄-၅။
သံ၊ဋ္ဌ၊၃၊၁၇၁။
-သံယုတ္တနိကာယ၊ မဟာဝဂ္ဂသံယုတ္တ၊ ၁-မဂ္ဂသံယုတ္တ၊ ၆-ဗလကရဏီယဝဂ္ဂ၊ ပဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် “ပေါင်အား လက်ရုံးအားဖြင့် ပြုအပ်ကုန်သော ပြေးသွားခြင်း, ခုန်ခြင်း, ပူစေခြင်း ထမ်းဆောင်ခြင်းအစရှိသော အမှုလုပ်ငန်းတို့ကို မြေကြီးကိုမှီ၍ မြေကြီး၌ရပ်တည်၍ ပြုကြကုန်သကဲ့သို့ ထို့အတူ ဝိဝေကနိဿိတ, ဝိရာဂနိဿိတ, နိရောဓနိဿိတ, ဝေါဿဂ္ဂပရိဏာမီ, ရာဂဝိနယပရိဂေါသာန, ဒေါသဝိနယပရိဂေါသာန, မောဟဝိနယပရိဂေါသာန, အမတောဂဓ, အမတပရာယန, အမတပရိယောသာန, နိဗ္ဗာနနိန္ဒ, နိဗ္ဗာနပေါဏ, နိဗ္ဗာနပရာယနဖြစ်အောင် စတုပါရိသုဒ္ဓိသီလကိုမှီ၍ စတုပါရိသုဒ္ဓိသီလ၌ရပ်တည်၍ အဋ္ဌင်္ဂိကအရိယမဂ်ကို ပွားများရ၏၊ ကြိမ်ဖန်များစွာ အလေ့အလာပြုရမည်-ဟု အရိယ မဂ္ဂင်တစ်ပါးစီ တစ်ပါးစီကို လေးမျိုးစီပွားများရပုံကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၅၅၄။
အံ၊မြန်၊၁၊၅၈၈။
-အင်္ဂုတ္တရနိကာယ၊ စတုက္ကနိပါတ၊ (၂)၆-အဘိညာဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ် ဝီရိယ, သတိ, သမာဓိ, ပညာ-ဟု ဗိုလ်လေးပါးရှိပုံကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၂၁၇။
အံ၊မြန်၊၂၂၇၃။
-အင်္ဂုတ္တရနိကာယ၊ ပဉ္စကနိပါတ၊ ၅-ပဉ္စမပဏ္ဏာသက၊ (၂၁)၁-ကိမိလဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ် သဒ္ဓါ, ဟိရီ, ဩတ္တပ္ပ, ဝီရိယ, ပညာ-ဟု ဗိုလ်ငါးပါးရှိပုံကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၂၄၉။
အံ၊မြန်၊၂၊၃၂၂-၃။
-အင်္ဂုတ္တရနိကာယ၊ ဆက္ကနိပါတ ၁-ပဉ္စမပဏ္ဏာသက၊ ၁-အာဟုနေယျဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ် သဒ္ဓါ, ဝီရိယ, သတိ, သမာဓိ, ပညာ-ဟူသော ဗိုလ်ငါးပါး၊ အာသဝက္ခယဉာဏ်ဟူသော ဓမ္မ ၆-မျိုးနှင့်ပြည့်စုံသောရဟန်းသည် အာဟုနေယျ, ပါဟုနေယျ, ဒက္ခိဏေယျ, အဉ္ဇလိကရဏီယျ, အနုတ္တရံ ပုညက္ခေတ္တံ လောကဿ ဖြစ်ထိုက်၏ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၃၇၃။
အံ၊မြန်၊၂၊၄၆၉-၄၇၀။
အံ၊ဋ္ဌ၊၃၊၁၃၈။
-အင်္ဂုတ္တရနိကာယ၊ ဆက္ကနိပါတ၊ ၂-ဒုတိယပဏ္ဏာသက၊ ၇-ဒေဝတာဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ် - ၁။
န သမာဓိဿ သမာပတ္တိကုသလ၊ ၂။
န သမာဓိဿ ဌိတိကုသလ၊ ၃။
န သမာဓိဿ ဝုဋ္ဌာနကုသလ၊ ၄။
အသက္ကစ္စကာရီ၊ ၅။
အသာတစ္စကာရီ၊ ၆။
အသပ္ပါယကာရီ-ဟူသော ဓမ္မ ၆-မျိုးနှင့်ပြည့်စုံသောရဟန်းသည် သမာဓိ၌ အားရှိသည်၏အဖြစ်သို့ ရောက်ရန်မထိုက်ဟုလည်းကောင်း။
သမာဓိဿ သမာပတ္တိကုသလ၊ ၂။
သမာဓိဿ ဌိတိကုသလ၊ ၃။
သမာဓိဿ ဝုဋ္ဌာနကုသလ၊ ၄။
သက္ကစ္စကာရီ၊ ၅။
သာတစ္စကာရီ၊ ၆။
သပ္ပါယကာရီ-ဟူသော ဓမ္မ ၆-မျိုးနှင့်ပြည့်စုံသောရဟန်းသည် သမာဓိ၌ အားရှိသည်၏အဖြစ်သို့ ရောက်ထိုက်၏ဟုလည်းကောင်း ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၃၊၅၈။
အံ၊မြန်၊၃၊၅၈-၉။
အံ၊ဋ္ဌ၊၃၊၂၂၃။
-အင်္ဂုတ္တရနိကာယ၊ အဋ္ဌကနိပါတ၊ ၁-ပဌမပဏ္ဏာသက၊ ၃-ဂဟပတိဝဂ္ဂ၊ ဒသမသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ် ၁။
သူငယ်တို့၏ ရုဏ္ဏဗလ၊ ၂။
မာတုဂါမတို့၏ ကောဓဗလ၊ ၃။
ခိုးသူတို့၏ အာဝုဓဗလ၊ ၄။
မင်းတို့၏ ဣဿရိယဗလ၊ ၅။
လူမိုက်တို့၏ ဥဇ္ဈတ္တိကဗလ၊ ၆။
ပညာရှိတို့၏ နိဇ္ဈတ္တိကဗလ၊ ၇။
ဗဟုဿုတရှိသူတို့၏ ပဋိသင်္ခါနဗလ၊ ၈။
သမဏဗြာဟ္မဏတို့၏ ခန္တီဗလ-ဟူသောအား ၈-မျိုးရှိပုံကို ရဟန်းတို့အား ဘုရားရှင် ဟောကြားတော်မူသည့်သုတ်။
အံ၊မြန်၊၃၊၅၉-၆၀။
အံ၊ဋ္ဌ၊၃၊၂၂၄။
အံ၊ဋီ၊၃၊၂၃၄။
-အင်္ဂုတ္တရနိကာယ၊ ... အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ် ဘုရားရှင် မေးမြန်းတော်မူသော ၁။
အလုံးစုံသောသင်္ခါရတရားတို့ကို အနိစ္စအားဖြင့် မှန်ကန်သော ဝိပဿနာပညာ, မဂ်ပညာတို့ဖြင့် ကောင်းစွာသိမြင်ခြင်း။
ကာမတို့ကို အင်္ဂါရကာသူပမာအားဖြင့် မှန်ကန်သော ဝိပဿနာပညာ, မဂ်ပညာတို့ဖြင့် ကောင်းစွာသိမြင်ခြင်း။
ဝိဝေကနိန္န၊ ဝိဝေကပေါဏ, ဝိဝေကပဗ္ဘာရ, ဝိဝေကဋ္ဌ, နေက္ခမ္မာဘိရတ, သဗ္ဗအာသဝဌာနီယဓမ္မတို့မှ ဗျန္တီဘူတဖြစ်သောစိတ် ဖြစ်နေခြင်း။
သတိပဋ္ဌာန် ၄-ပါး၊ ၅။
ဣဒ္ဓိပါဒ် ၄-ပါး၊ ၆။
ဣန္ဒြေ ၅-ပါး၊ ၇။
ဗောဇ္ဈင် ၇-ပါး၊ ၈။
အဋ္ဌင်္ဂိကအရိယမဂ်တို့ကို ပွားများခြင်း၊ ကြိမ်ဖန်များစွာ အလေ့အလာပြုခြင်း ဟူကုန်သော ခီဏာသဝဗလရှိသော ရဟန္တာပုဂ္ဂိုလ်သည် ခီဏာသဝဗလ တစ်ပါးပါးကို အကြောင်းပြု၍ အာသဝေါတရားတို့ ကုန်သွားခြင်းကို “ငါ၏ အာသဝေါတရားတို့ ကုန်သွားပြီဟု ဝန်ခံနိုင်ပုံ၊ ခီဏာသဝဗလ တစ်ပါးစီ တစ်ပါးစီကို အကျယ်တဝင့် အရှင်သာရိပုတ္တရာထေရ်က လျှောက်ထားသည့်သုတ်။
အဋ္ဌကထာ, ဋီကာတို့၌လည်း ဖွင့်ဆိုချက်များ ပါရှိပါသည်။
-အံ၊၃၊၁၇၃-၄။
အံ၊မြန်၊၃၊၁၇၅-၆။
အံ၊ဋ္ဌ၊၃၊၂၆၁။
အင်္ဂုတ္တရနိကာယ၊ နဝကနိပါတ၊ ၁-သမ္ဗောဓိဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ်-ပညာဗလ, ဝီရိယဗလ, အနဝဇ္ဇဗလ, သင်္ဂါဟဗလ-ဟူသော ဗလလေးမျိုးတို့နှင့် ပြည့်စုံသော အရိယာသာဝကသည် အာဇီဝိကဘယ, အသိလောကဘယ, ပရိသသာရဇ္ဇဘယ, မရဏဘယ, ဒုဂ္ဂတိဘယ-ဟူသော ဘယငါးမျိုးကို လွန်မြောက် ပြီးဖြစ်ခြင်း၊ ဒုပ္ပညပုဂ္ဂိုလ်, ကုသီတပုဂ္ဂိုလ်, သာဝဇ္ဇကာယကမ္မန္တ, ဝစီကမ္မန္တ, မနော ကမ္မန္တပုဂ္ဂိုလ်, အသင်္ဂါဟကပုဂ္ဂိုလ်တို့သည် ဒုဂ္ဂတိဘေးမှ ကြောက်လန့်ကြပုံ၊ ဗလလေးမျိုးတို့နှင့် ပြည့်စုံသောအရိယာသာဝကသည် ဘေးငါးမျိုးတို့မှ လွန်မြောက်ပြီး ဖြစ်ပုံ၊ ဗလလေးမျိုး၊ ဘေးငါးမျိုးတို့ကို တစ်ပါးစီ တစ်ပါးစီ အကျယ်တဝင့်ဝေဖန်၍ ရဟန်းတို့အား ဘုရားရှင် ဟောကြားတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဗလသုတ် သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် ဗိုလ်ငါးမျိုးတို့အကြောင်းကို ဟောကြားတော်မူခဲ့သည်။
ဗလသုတ် ရဟန်းတို့ ဗိုလ်တို့သည် ဤငါးမျိုးတို့တည်း။
အယ်ငါးမျိုးတို့နည်းဟူမူ - သဒ္ဓါဗိုလ်၊ ဟီရိဗိုလ်၊ ဩတ္တပ္ပဗိုလ်၊ ဝီရိယဗိုလ်၊ ပညာဗိုလ်တို့တည်း။
ရဟန်းတို့ ဗိုလ်တို့သည် ဤငါးမျိုးတို့တည်းဟု (မိန့်တော်မူ၏)။
ယာဂုသုတ် သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် ယာဂု၏ အကျိုးအာနိသင် ငါးမျိုးတို့ကို ဟောကြားတော်မူခဲ့သည်။
ယာဂုသုတ် ရဟန်းတို့ ယာဂု၏ အာနိသင်တို့သည် ဤငါးမျိုးတို့တည်း။
အဘယ်ငါးမျိုးတို့နည်းဟူမူ - ဆာလောင်ခြင်းကို ပယ်ဖျောက်တတ်၏။
မွတ်သိပ်ခြင်းကို ပယ်ဖျောက်တတ်၏။
လေကို စုန်စေတတ်၏။
ဆီးအိမ်ကို သုတ်သင်တတ်၏။
အစာသစ် အကြွင်းအကျန်ကို ကြေညက်စေတတ်၏။
ရဟန်းတို့ ယာဂု၏ အာနိသင်တို့သည် ဤငါးမျိုးတို့တည်းဟု (မိန့်တော်မူ၏)။
ပါဠိတော်၊ သုတ္တန်ပိဋကတ်မှ သုတ္တန်များ ဖြစ်သည်။
ဒီဃနိကာယ်သုတ္တန်များ မဇ္ဈိမနိကာယ်သုတ္တန်များ သံယုတ္တနိကာယ်သုတ္တန်များ အင်္ဂုတ္တရနိကာယ်သုတ္တန်များ ခုဒ္ဒကနိကာယ်သုတ္တန်များ ကိုးကား ကဏ္ဍ:ဗုဒ္ဓဘာသာ ကဏ္ဍ:ဗုဒ္ဓဘာသာ ကျမ်းစာများ ကဏ္ဍ:ဗုဒ္ဓဘာသာ စာပေ။
ထမင်းကြော်သည် ထမင်းကို အကြော် ဒယ်ပြား(သို့) ဒယ်အိုးထဲတွင် ရောမွေကာ ကြော်ထားသည့် အစားအစာတစ်မျိုးဖြစ်ပြီး အများအားဖြင့် အခြားပါဝင်ပစ္စည်းများဖြစ်သည့် ကြက်ဥ၊ ဟင်းသီးဟင်းရွက်များ၊ ပင်လယ်စာ(သို့) အသားတို့ဖြင့် ရောထားလေ့ရှိသည်။
သူ့တစ်မျိုးတည်း စားလေ့ရှိသလို အခြားဟင်းများဖြင့် တွဲဖက်ကာလည်း စားလေ့ရှိသည်။
ထမင်းကြော်သည် အရှေ့အာရှ၊ အရှေ့တောင်အာရှနှင့် အချို့ တောင်အာရှ အစားအစာများတွင် လူသိများ ထင်ရှားသည်။
အိမ်တွင်လည်း ချက်လေ့ရှိသဖြင့် ထမင်းကြော်သည် အခြားဟင်းကျန်များဖြင့် ရောနှောကာ ချက်သဖြင့် မရေတွက်နိုင်အောင် အမျိုးမျိုး ကြော်ချက်နည်းများရှိသည်။
ထမင်းကြော်ကို တရုတ်နိုင်ငံ၏ ဆွေမင်းဆက် 'Sui Dynasty'မှ စတင်သည်ဟု အဆိုပြီး ထမင်းကြော်အားလုံး၏မူလရင်းမြစ်ကို လိုက်လျှင် တရုတ်ထမင်းကြော်ကို အခြေခံဟု ပြောနိုင်သည်။
ကိုးကား ကဏ္ဍ:အာရှ အစားအစာ။
မြန်မာ့ လေကြောင်းလိုင်း လေယာဉ်ခရီးစဉ်အမှတ် ၆၃၅ သည် ပြည်တွင်းခရီးသည်များ တင်ဆောင်လာသည့် ဖော်ကာ အပ်ဖ် ၂၇ လေယာဉ်ဖြစ်ပြီး ရန်ကုန်မြို့မှ မြန်မာနိုင်ငံ အရှေ့ဘက်ရှိ တာချီလိတ်မြို့သို့ ပျံသန်းရန် စီစဉ်ထားခဲ့သည်။
၁၉၉၈ခုနှစ် ဩဂုတ်၊ ၂၄ရက်နေ့တွင် တာချီလိတ်လေဆိပ်သို့ ဆင်းသက်စဉ် လေဆိပ်မှ နှစ်မိုင်ခန့် အကွာရှိ တောင်ကုန်း တစ်ခုပေါ်တွင် ပျောက်ဆုံးခဲ့သည်။
နောက်ပိုင်းတွင် လေယာဉ် အပျက်အဆီးများကို ရှာဖွေ ကယ်ဆယ်ရေးအဖွဲ့မှ တွေ့ရှိခဲ့သည်။
မတော်တဆမှုကြောင့် ခရီးသည် ၃၆ ဦး နှင့် လေယာဉ်အမှုထမ်း အားလုံး သေဆုံးခဲ့သည်။
ပျံသန်းမှု UB635 သည် 08:30 UTCခန့်တွင် ပျံတက်ကာ ခရီးသည် ၃၆ ဦး၊ အမှုထမ်းများနှင့်အတူ ရန်ကုန်မြို့မှ မြန်မာနိုင်ငံ အရှေ့ပိုင်း၊ ထိုင်း - မြန်မာနယ်စပ် အနီးတွင် တည်ရှိသည့် တာချီလိတ်မြို့သို့ ပျံသန်းနေသည်။
ခရီးသည် အများစုမှာ မြန်မာ့တပ်မတော်မှ အဖွဲ့ဝင်များဖြစ်ကြသည်။
၎င်းသည် ၂ နာရီကြာသည့် ခရီးစဉ်ဖြစ်ပြီး 02:00 UTC ၌တာချီလိတ်လေဆိပ်တွင် ဆင်းသက်ရန် စီစဉ်ထားသည်။
သို့သော် လေယာဉ်သည် အချိန်ဇယားကို လွဲချော်ခဲ့ပြီး အာဏာပိုင်များက ပျောက်ဆုံးကြောင်း ကြေညာခဲ့သည်။
ရှာဖွေရေးနှင့် ကယ်ဆယ်ရေး လုပ်ငန်းစဉ် လေယာဉ်ရှာဖွေရေး လုပ်ငန်းတွင် မြန်မာအာဏာပိုင်များက ထိုင်းအာဏာပိုင်များနှင့် ဆက်သွယ်ခဲ့သည်။
ထိုင်းစစ်တပ် ဗိုလ်မှူးကြီးတစ်ဦးက လေယာဉ်ဝန်ထမ်းများသည် လေဆိပ်သို့ ဆင်းသက်စဉ် အမြင်ပိုင်းဆိုင်ရာ အခက်အခဲများကြောင့် လေဆိပ်သို့ အနည်းဆုံး နှစ်ကြိမ် ဆက်သွယ်ခဲ့သည်ဟုပြောကြားခဲ့သည်။
အဆိုပါ လေယာဉ်သည် မြန်မာနိုင်ငံရှိ ဟဲဟိုး လေဆိပ် သို့မဟုတ် ထိုင်းနိုင်ငံရှိ ချင်းမိုင် လေဆိပ်သို့ လမ်းကြောင်းပြောင်းနိုင်ခဲ့သည်ဟု ဆိုသည်။
သို့သော် လေဆိပ်နှစ်ခုလုံးမှ တာဝန်ရှိသူများသည် လေယာဉ်မှ မည်သည့် အချက်ပြသင်္ကေတမျှ မရရှိခဲ့ကြောင်း ပြောကြားခဲ့သည်။
ဘန်ကောက် အပြည်ပြည်ဆိုင်ရာ လေဆိပ်မှ အလုပ်သမားများမှလည်း လေယာဉ်သည် ထိုင်းလေပိုင်နက် အတွင်းသို့ ဝင်ရောက်ခဲ့ခြင်း နှင့် အော်ပရေတာများမှ အရေးပေါ်ဖုန်းခေါ်ဆိုခြင်းများ မရရှိခဲ့ကြောင်း ဖော်ပြခဲ့သည်။
ဩဂုတ်လ ၂၅ ရက်၊ မြန်မာနိုင်ငံမှ ဖော်ပြချက်အရ လေယာဉ်အမှတ် ၆၃၅ သည် လာအိုနိုင်ငံရှိ လေယာဉ်ကွင်းဟောင်းတစ်ခုတွင် လုံခြုံစွာဆင်းသက်ခဲ့သည် ဟုပြောကြားခဲ့သည်။
ခရီးသည်များနှင့် အမှုထမ်းများမှာ အဆင်ပြေကြောင်းနှင့် ၎င်းလေယာဉ်ဖြင့် နောက်တစ်နေ့တွင် ရန်ကုန်သို့ ပြန်လာနိုင်ကြောင်း ထပ်ပြောခဲ့သည်။
ဩဂုတ်လ ၂၇ ရက်၊ သို့သော် လွန်ခဲ့သော နှစ်ရက်က မြန်မာအာဏာပိုင်များမှ ပြောကြားသည့် လာအိုမြောက်ပိုင်းတွင် ဘေးကင်းစွာ ဆင်းသက်ခဲ့သည် ဆိုသည်ကို လာအို နိုင်ငံခြားရေး ဝန်ကြီးဌာနမှ ငြင်းဆိုခဲ့သည်။
မြန်မာနိုင်ငံမှ ရှာဖွေခြင်း ပြန်လည် လုပ်ဆောင်ခဲ့သည် ဟုဖော်ပြခဲ့သည်။
ထိုနေ့နှောင်းပိုင်းတွင် လာအို အစိုးရ၏သတင်းပေးချက်အရ လေယာဉ်သည် လာအိုမြောက်ပိုင်းတွင် ပျက်ကျခဲ့ပြီး လေယာဉ်အမှုထမ်းများနှင့် ခရီးသည်များ၏ကံကြမ္မာကိုမူ အသေးစိတ် မသိရှိရသေးကြောင်း မြန်မာအစိုးရမှ တရားဝင်ပြောကြားခဲ့သည်။
ဩဂုတ်လ ၂၈၊ လာအိုနိုင်ငံ မြောက်ပိုင်းတွင် ပျက်ကျခဲ့သည်ဟူသော ကြေညာချက်ကို မြန်မာမှ ပြန်လည်ရုပ်သိမ်းခဲ့ပြီး၊ လေယာဉ်သည် မြန်မာပိုင်နက်အတွင်းတွင် ပျက်ကျခဲ့သည်ဟုဖော်ပြခဲ့သည်။
သစ်တောထူထပ်သော တောင်တန်းပေါ်တွင် အပျက်အဆီးများကို ဒေသစံတော်ချိန် မနက် ၂ နာရီတွင် ရှာဖွေရေးအဖွဲ့မှ တွေ့ရှိခဲ့သည်။
အလောင်း ၃၆လောင်းရှာတွေ့ဟု အစိုးရကကြေညာခဲ့သည်။
ကလေးငယ်သုံးဦးနှင့် လေယာဉ်အမှုထမ်း လေးဦး အပါအဝင် လိုက်ပါလာသူအားလုံးသည် ပျက်ကျမှုတွင် သေဆုံးခဲ့သည်။
အငြင်းပွားမှု ဘန်ကောက်ပို့စ် သတင်းစာ၏ ဖော်ပြချက်အရ လူအများအပြားသည် လေယာဉ်ပျက်ကျမှုမှ လွတ်မြောက်ခဲ့သော်လည်း နောက်ဆုံးတွင် ဒေသခံရွာသားများ၏ သတ်ဖြတ်ခြင်းကို ခံခဲ့ရသည်။
လေယာဉ်ပျက်ကျမှုမှ လွတ်မြောက်ခဲ့သည့် လူငါးဦး၏ ဖော်ပြချက်အရ ရွားသားများသည် နှိပ်စက်ခြင်း၊ အဓ္ဓမပြုကျင့်ခြင်း၊ သတ်ဖြတ်ခြင်းတောင်မှ ပြုလုပ်ခဲ့ကြသည်ဟုဆိုသည်။
အဆိုပါစာတမ်းတွင် လေယာဉ်မယ်နှင့် တက္ကသိုလ် ကျောင်းသူ တစ်ဦးမှာ အုပ်စုဖွဲ့ အဓ္ဓမပြုကျင့် ခံခဲ့ရကြောင်း၊ စစ်မှုထမ်းများထဲမှ အသက်ရှင် ကျန်ရစ်သူ အမျိုးသားများကို ရှမ်းတိုင်းရင်းသား ရွာသားများက နှိပ်စက်၊ ညှဉ်းပန်းခဲ့ကြောင်း အမည်မဖော်လိုသူ အရာရှိများနှင့် လေယာဉ်ပျက်ကျမှု နေရာမှ မျက်မြင်သက်သေများကို ကိုးကားဖော်ပြခဲ့သည်။
မွေးကင်းစ ကလေးငယ်သည် အစာငတ်ကာ သေဆုံးခဲ့သည်။
မြန်မာ အာဏာပိုင်များက ဖော်ပြသည်မှာ ထိုအဖြစ်အပျက်အတွက် အနည်းဆုံး ရှမ်းရွာသား ၁၄ ဦးအား မေးမြန်းစစ်ဆေးခဲ့ သည်ဟုပြောကြားခဲ့သည်။
ခရီးသည်များနှင့် အမှုထမ်းများ အစိုးရ အရာရှိများက လေယာဉ်ပေါ်တွင် ခရီးသည် ၃၉ ဦး နှင့် လေယာဉ်အမှုထမ်းအဖွဲ့ဝင်များ ပါရှိသည်ဟု အစပိုင်းတွင် ဖော်ပြခဲ့သည်။
နောက်ပိုင်းတွင် မွေးကင်းစကလေး ၃ ဦးအပါအဝင် ခရီးသည် ၃၆ ဦး နှင့် ဝန်ထမ်းများဟု ပြန်လည်ပြင်ဆင်ခဲ့သည်။
အများစုမှာ မြန်မာစစ်တပ်မှ အဖွဲ့ဝင်များနှင့် ၎င်းတို့၏ မိသားစုဝင်များ ဖြစ်ကြသည်။
မြန်မာအာဏာပိုင်များက ပြောကြားရာတွင် လိုက်ပါကြသူ အားလုံးသည် မြန်မာမှ ဖြစ်ကြသည်။
ခရီးသည်အများစုမှာ တာချီလိတ် ရဲအရာရှိနှင့် တာချီလိတ်မှ အဆင့်မြင့် အရာရှိများ ပါဝင်သည်။
သည် ဂျပန်အဆိုတော်နှင့်တေးရေးဆရာ တစ်ဦးဖြစ်သည်။
အတ္ထုပ္ပတ္တိ သူသည် ၁၉၉၁ အောက်တိုဘာ ၁၈ ရက်တွင် ဂျပန်၌မွေးဖွားခဲ့သည်။
သူသည် ၂၀၁၀ မှ Niconico တွင်လှုပ်ရှားမှုများစတင်ခဲ့သည်။
ဂီတအလုပ် အယ်လ်ဘမ် တစ်ကိုယ်တော်အယ်လ်ဘမ် ၁၁ ဩဂုတ်လ ၂၀၁၂ - 夢色シグナル (Yumeiro signal) ၃၁ ဒီဇင်ဘာ ၂၀၁၃ - 刹那色シンドローム (Setsuna-iro syndrome) ၂၅ ပြီလ ၂၀၁၅ - 闇色ナイトパレード (Anshoku Night parade) ၁၈ အောက်တိုဘာ ၂၀၁၇ - 明日色ワールドエンド(Ashita-iro World end) ၁၆ အောက်တိုဘာ ၂၀၁၉ - 神楽色アーティファクト (Kagura-iro Artifact) ကိုးကား ပြင်ပလင့်များ ကဏ္ဍ:၁၉၉၁ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ဂျပန် အမျိုးသား အဆိုတော်များ။
-သံ၊၂၊၄၄၀။
သံ၊မြန်၊၂၊၄၃၆။
-သံယုတ္တနိကာယ၊ သဠာယတနဝဂ္ဂသံယုတ္တ၊ ၃-မာတုဂါမသံယုတ္တ၊ ၁-ပဌမပေယျာလဝဂ္ဂ၊ တေရသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် “အဿဒ္ဓ, အဟိရိက, အနောတ္တပ္ပီ, မုဋ္ဌဿတိ, ဒုပ္ပည-ဟူသော ဓမ္မငါးမျိုးရှိသော မာတုဂါမသည် ကွယ်လွန် ပြီးနောက် ငရဲသို့ရောက်ရမည်”ဟု အရှင်အနုရုဒ္ဓါအား ဘုရားရှင်ဟောတော်မူသည့်သုတ်။
-အံ၊၂၊၂၁၉-၂၂၀။
အံ၊မြန်၊၂၊၂၇၆-၇။
-အင်္ဂုတ္တရနိကာယ၊ ပဉ္စကနိပါတ၊ ၅-ပဉ္စမပဏ္ဏာသက၊ (၂၁) ကိမိလဝဂ္ဂ၊ ဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် “သတိမရှိ ဆင်ခြင်တုံ ဉာဏ်ပညာမရှိဘဲ အိပ်ပျော်သောသူ၏ အပြစ်ငါးမျိုးနှင့် သတိသမ္ပဇဉ်ယှဉ်၍ အိပ်ပျော်သောသူ၏ အကျိုးငါးမျိုးတို့ကို ကဏှပက္ခ, သုက္ကပက္ခဒေသနာတော်ဖြင့် ရဟန်းတို့အား ဘုရားရှင်ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ မုဋ္ဌဿတိသုတ် သည် မြတ်စွာဘုရား ဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် သတိလွတ်ကင်းကာ ဆင်ခြင်ခြင်းမရှိဘဲ အိပ်ပျော်သော ရဟန်း၏ အပြစ်ငါးမျိုးနှင့် သတိမကင်း ဆင်ခြင်ခြင်းရှိ၍ အိပ်ပျော်သော ရဟန်း၏ အကျိုးငါးမျိုးတို့ကို ဟောကြားတော်မူခဲ့သည်။
မုဋ္ဌဿတိသုတ် ဆင်ခြင်ခြင်းမရှိဘဲ အိပ်ပျော်ခြင်း၏ အပြစ် ရဟန်းတို့ သတိလွတ်ကင်း ဆင်ခြင်ခြင်းမရှိဘဲ အိပ်ပျော်သောရဟန်း၏ အပြစ်တို့သည် ဤငါးမျိုးတို့တည်း။
အဘယ်ငါးမျိုးနည်းဟူမူ - ဆင်းရဲစွာ အိပ်ရ၏။
ဆင်းရဲစွာ နိုးရ၏။
မကောင်းသော အိပ်မက် မက်၏။
နတ်တို့ မစောင့်ရှောက်ကုန်။
သုက် လွတ်၏။
ရဟန်းတို့ သတိလွတ်ကင်း ဆင်ခြင်ခြင်းမရှိဘဲ အိပ်ပျော်သောရဟန်း၏ အပြစ်တို့သည် ဤငါးမျိုးတို့တည်းဟု (မိန့်တော်မူ၏)။
ဆင်ခြင်းခြင်းရှိ၍ အိပ်ပျော်ခြင်း၏ အကျိုး ရဟန်းတို့ သတိမကင်း ဆင်ခြင်ခြင်းရှိ၍ အိပ်ပျော်သော ရဟန်း၏ အကျိုးတို့သည် ဤငါးမျိုးတို့တည်း။
အဘယ်ငါးမျိုးနည်းဟူမူ - ချမ်းသာစွာ အိပ်ရ၏။
ချမ်သာစွာ နိုးရ၏။
မကောင်းသော အိပ်မက်ကို မမက်။
နတ်တို့ စောင့်ရှောက်ကုန်၏။
သုက် မလွတ်။
ရဟန်းတို့ သတိမကင်း ဆင်ခြင်ခြင်းရှိ၍ အိပ်ပျော်သော ရဟန်း၏ အကျိုးတို့သည် ဤငါးမျိုးတို့တည်း ဟု (မိန့်တော်မူ၏)။
-အံ၊၂၊၂၂၂။
အံ၊မြန်၊၂၊၂၅၉-၂၈၀။
အံ၊ဋ္ဌ၊၃၊၈၀။
-အင်္ဂုတ္တရနိကာယ၊ ပဉ္စကနိပါတ၊ ၅-ပဉ္စမပဏ္ဏာသက (၂၂) ၂-အဏ္ဌာသကဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဉာဏ်ပညာဖြင့် ပိုင်းခြားဝေဖန်မှုမရှိဘဲ စကားများသောပုဂ္ဂိုလ်၌ ဝစီဒုစရိုက်လေးပါးကို ပြောမိခြင်း၊ ကွယ်လွန်သည့်အခါ ဒုဂ္ဂတိဘဝသို့ရောက်ရခြင်းဟူသော အပြစ်ငါးပါးနှင့် ဉာဏ်ပညာဖြင့် ပိုင်းခြားဝေဖန်၍ စကားပြောရာဝယ် ဝစီဒုစရိုက်လေးပါးကို မပြောမိခြင်း၊ ကွယ်လွန်သည့်အခါ သုဂတိဘဝသို့ရောက်ရခြင်းဟူသော ကဏှပက္ခ, သုက္ကပက္ခ ဒေသနာတော်ဖြင့် ရဟန်းတို့အား ဘုရားရှင်ဟောတော်မူသည့်သုတ်။
အဋ္ဌကထာ၌ ဖွင့်ဆိုချက်ရှိပါသည်။